COLORS
Krajská výtvarná súťaž na tému „Týka sa ma to“

Vyhlasovateľ
Trenčianske osvetové stredisko v Trenčíne v zriaďovateľskej pôsobnosti Trenčianskeho samosprávneho kraja   
Organizátori
Trenčianske osvetové stredisko v Trenčíne a Úrad práce, sociálnych vecí a rodiny Trenčín

Poslanie súťaže
Pri príležitosti medzinárodných a európskych dní venovaných deťom a ich ochrane Národné koordinačné stredisko pre riešenie problematiky násilia na deťoch (NKS)  v novembri 2018 spustilo kampaň „Týka sa ma to“ zameranú na zvyšovanie povedomia o dôležitosti počúvať detský hlas. Účelom kampane je aj reflektovať skutočnosť, že násilie sa nedotýka len tých, na ktorých je páchané, ale nás všetkých – rodičov, súrodencov, kamarátov, neznámych okoloidúcich... V nadväznosti na vyššie uvedené má kampaň charakter „callforaction“– ak budeme počúvať, dozvieme sa o probléme, čo je prvým krokom k jeho riešeniu. Nezakrývať si oči, neignorovať, nepopierať. Logom kampane je „zvonček“, ktorý do istej miery pripomína upozornenie na populárnej sociálnej sieti Facebook. Toto logo nám všetkým má pripomínať, aby sme boli obozretní, a všímali si čo sa deje okolo nás.
Život detí, ktoré zažívajú násilie nie je čierny, ani temný. Tieto deti zažívajú aj pekné chvíle. Môžu sa smiať a hrať, dokonca môžu mať radi svojich trýzniteľov, môžu dúfať, že sa všetko zmení a veriť v omilostenie. Nehľadajme deti sediace v kúte a plačúce. To, že nesedia v temnote a neplačú však neznamená, že násilie v ich živote nezanechá nezmazateľnú hlbokú a bolestivú stopu.
Pre lepšie zobrazenie témy odporúčame pozrieť si nasledujúce videá:
Link na hlavný spot ku kampani:
https://www.youtube.com/watch?v=Ym-cR2BZDsQ
Link ku kampani link na backstage:
https://www.youtube.com/watch?v=VM3rEgMyddo
Poslaním výtvarnej súťaže je:
•	podnecovanie detí, mládeže a dospelých k zamysleniu a diskusii o problémoch týkajúcich sa násilia na deťoch,
•	vytváranie možností na vyjadrenie názoru a postoja k danej problematike,
•	motivácia k vzájomnej spolupráci prostredníctvom skupinovej práce,
•	vytváranie priestoru na prezentáciu tvorby prostredníctvom výstavy súťažných prác,
•	prelomenie tabuizácie témy násilia na deťoch a oslovenie širokej verejnosti prostredníctvom výstavy.
Harmonogram súťaže
Vyhlásenie súťaže: 4. 4. 2019
Práce je potrebné poslať najneskôr 5. 6. 2019 na nižšie uvedenú adresu
Otvorenie výstavy a odovzdávanie ocenení za najlepšie práce sa uskutoční 21. 6. 2019 v priestoroch Galérie M. A. Bazovského v Trenčíne

Súťažné kategórie		
1/J kategória: 1. – 4. ročník základné školy – jednotlivec		
1/S kategória: 1. – 4. ročník základné školy – skupinová práca
2/J kategória: 5. – 9. ročník základné školy – jednotlivec
2/S kategória: 5. – 9. ročník základné školy – skupinová práca
3/J kategória: 1. – 4. ročník základné umelecké školy – jednotlivec		
3/S kategória: 1. – 4. ročník základné umelecké školy – skupinová práca
4/J kategória: 5. – 9. ročník základné umelecké školy – jednotlivec
4/S kategória: 5. – 9. ročník základné umelecké školy – skupinová práca
5/J kategória: Špeciálne školy – jednotlivec
5/S kategória: Špeciálne školy – skupinová práca

Téma súťaže
„Týka sa ma to“ 
Téma je bližšie vysvetlená v časti Poslanie súťaže

Podmienky súťaže
Do súťaže je možné poslať výkresy spracované ľubovoľnou technikou vo formáte maximálne A1
Súťažné práce je potrebné označiť nasledovnými údajmi: názov práce, meno a priezvisko žiaka, vek, súťažná kategória, adresa školy, meno pedagóga
Do súťaže nebudú zaradené práce priestorové, trojrozmerné, zasklené, zarámované
Práce nerolujte a neprehýbajte
  
Hodnotenie a ocenenie prác
Vyhlasovateľ súťaže vymenuje trojčlennú odbornú porotu, ktorá po prezretí prác udelí tri ceny v každej súťažnej kategórii
Porota si vyhradzuje právo neudeliť niektorú z cien, prípadne ceny prerozdeliť
Vyhlasovateľ si vyhradzuje právo pri propagácii podujatia publikovať jednotlivé výtvarné práce bez nároku autora na honorár
Výstava ocenených a vybraných prác bude inštalovaná v júni v priestoroch nádvoria Galérie M. A. Bazovského v Trenčíne netradične pod holým nebom
Za škody na súťažných prácach spôsobené nepriazňou počasia a pod. vyhlasovateľ ani organizátori súťaže nezodpovedajú
Výsledky súťaže budú zverejnené na webovej stránke Trenčianskeho osvetového strediska v Trenčíne (www.tnos.sk)  

PRÁCE JE POTREBNÉ POSLAŤ NAJNESKÔR 5. JÚNA 2019 NA ADRESU:
Trenčianske osvetové stredisko v Trenčíne, Mgr. Andrea Štefinová, K dolnej stanici 7282/20A,
911 01 Trenčín
  
Kontakt a bližšie informácie
Mgr. Andrea Štefinová, Trenčianske osvetové stredisko v Trenčíne, andrea.stefinova@gmail.com,
032/ 6555 325